cyanic-selkie/wikianc huggingface dataset:
Aleksandrs Griščuks
Šahista karjera
Šahu iemācījis spēlēt tēvs, kad Aleksandram bija četri gadi. Agri atklājies šahista talants. Uzvarējis Krievijas junioru čempionātos dažādās vecuma grupās: U10, U12, U14 un U16. 1992. gadā Pasaules junioru čempionātā U10 vecuma grupā ieņēmis 2. vietu. 14 gadu vecumā kļuvis par FIDE starptautisko meistaru (IM), bet 16 gadu vecumā par starptautisko lielmeistaru (GM). Veiksmīgi spēlējis spēcīgos starptautiskos turnīros. 2009. gadā uzvarējis Krievijas šaha čempionātā. Trīs reizes ir uzvarējis Pasaules čempionātā šaha ātrspēlē (2006, 2012, 2015). Regulāri piedalījies Pasaules šaha čempiona izcīņas ciklos, kur guvis atzīstamus panākumus, lai gan vienmēr nedaudz pietrūcis līdz galvenajam mērķim. 2000. gadā Pasaules šaha čempionātā pēc izslēgšanas sistēmas Teherānā ticis līdz pufinālam, kur zaudējis Aleksejam Širovam ar 1½:2½. 2004. gadā Tripolē nokļuvis līdz ceturtdaļfinālam, kur zaudējis nākamajam Pasaules čempionam Rustamam Kosimdžonovam ar 1:3. Neveiksmīgi spēlējis 2007. gada Pasaules šaha čempionāta Mehiko, kur palicis pēdējā, 8. vietā. 2011. gadā pretendentu mačos Kazaņā iekļuvis finālā, kur piekāpies Borisam Gelfandam ar 2½:3½. 2011. gadā Pasaules kausa izcīņā Hantimansijskā finālā zaudējis Pjotram Svidleram ar 1½:2½. 2013. gadā pretendentu turnīrā Londonā kopā ar Gelfandu dalījis 5.-6. vietu. 2016. gadā Novosibirskā bijis otrais Krievijas vīriešu šaha čempionāta superfinālā. 2018. gada martā Berlīnē palicis 6. vietā pretendentu turnīrā. 2021. gada aprīlī Jekaterinburgā ieņēmis 6. vietu Pasaules šaha čempionāta pretendentu turnīrā. 2021. gada jūnijā Bukarestē dalījis 2.-4. vietu Grand Chess Tour 1. posma turnīrā.
Vairākkārt pārstāvējis Krievijas izlasi lielākajos komandu šaha turnīros: Pieckārtējs Eiropas klubu komandu šaha čempionāta uzvarētājs:
Ostins Votsons
Ostins Votsons (en, dzimis ) ir ASV hokejists, spēlē uzbrucēja pozīcijā. Kopš 2020. gada Votsons pārstāv NHL komandu Otavas "Senators". Votsonu 2010. gada NHL drafta pirmajā kārtā, ar kopējo 18. numuru izvēlējās Našvilas "Predators".
Našvilas "Predators" rindās debitējis 2012–13. gada NHL sezonā. "Predators" rindās aizvadījis sešas sezonas. 2020. gadā viņš tika aizmainīts uz Otavas "Senators".
ASV hokeja izlases sastāvā ticis iekļauts 2022. gada Pasaules čempionātā.
Subatomāra daļiņa
Subatomāra daļiņa ir daļiņa, kas ir mazāka par atomu. Subatomārās daļiņas iedalās elementārdaļiņās un saliktajās daļiņās. Ar šo daļiņu pētīšanu nodarbojas daļiņu fizikā un kodolfizikā.
Tiksi (polārstacija)
Hidrometeoroloģiskā observatorija «Tiksi» (ru) ir Krievijas polārā hidrometeoroloģiskā stacija Arktikā. Izvietojusies Laptevu jūras Tiksi līča piekrastē, Tiksi pilsētciemata teritorijā Poļarkas rajonā. Administratīvi ietilpst Sahas Republikas Bulunas ulusā.
Vēsture
Stacija tika izveidota 1932. gadā 2. Starptautiskā polārā gada programmas ietvaros. 5. augustā ar tvaikoni Ļena Tiksi līcī tika nogādāts personāls un nepieciešamais aprīkojums stacijas izbūvei. Kā stacijas būves vieta tika izvēlēts nelielais Sogo līcis Tiksi līča dienvidu daļā. Stacijas pirmās kārtas izbūve tika paveikta jau 12. augustā, kad tika nosūtīti pirmie meteoroloģiskie ziņojumi. Pirmais stacijas Buhta Tiksi (Бухта Тикси) vadītājs bija ģeologs Jevgēņijs Freibergs. Sākotnējo stacijas novērojumu programmā ietilpa meteoroloģiskie, hidroloģiskie, radioloģiskie un polārblāzmas novērojumi.
1936. gadā uz meteostacijas bāzes tiek izveidota Arktiskā zinātniski pētnieciskā observatorija (Арктическая научно-исследовательская обсерватория, ANIO) ar meteoroloģijas, aeroloģijas, hidroloģijas un laika prognožu nodaļām. Vienlaicīgi līdzās meteostacijai izveidotas Jakutijas ģeofiziskās observatorijas magnētisma, jonosfēras un mūžīgā sasaluma laboratorijas. 1957. gadā izveidots Tiksi reģionālais radiometeoroloģiskais centrs, kas apkopo informāciju no 30 Ziemeļjakutijas meteostacijām. Tajā pašā gadā līdzās meteostacijai tika sākti novērojumi Starptautiskā ģeofizikas gada programmas ietvaros. 1962. gadā jonosfēras nodaļa tika atdalīta no observatorijas, pārcelta uz SĢG poligonu dienvidrietumos no Tiksi un pārdēvēta par Tiksi Polāro ģeokosmofizisko observatoriju. 1964. gadā ANIO un radiometeoroloģiskais centrs tiek apvienoti un stacijai piešķirts hidrometeoroloģiskās observatorijas statuss. 1967. gadā stacijā izveido hidroķīmijas un hidrobioloģijas laboratoriju.
Sakarā ar stacijas līdzdalību 3. Starptautiskā polārā gada (2007-2009) programmā, tajā veikta būtiska renovācija. Uzbūvēta jauna meteostacijas ēka (2009), 20 m augsts atmosfēras apakšējo slāņu zondēšanas tornis (2010) un tīrā gaisa paviljons (2011). Pēdējās divas struktūras veido Starptautisko klimata monitorēšanas observatoriju un uzbūvētas 1,5 km uz ziemeļiem no galvenās meteostacijas ēkas. Šī observatorija pētījumus veic sadarbībā ar ASV Nacionālo Okeāna un atmosfēras administrāciju un Somijas meteoroloģijas institūtu un tie iekļauti Starptautiskajā Arktiskajā atmosfēras novērojumu sistēmā (IASOA).
Jānis Krodznieks
Jānis Krodznieks (dzimis, miris ), īstajā vārdā Jānis Krīgers, bija latviešu vēsturnieks. Pirmais akadēmiski izglītotais latviešu vēsturnieks un latviešu historiogrāfijas pamatlicējs. Darbojies jaunlatviešu kustībā.
Drēbnieka dēls. Mācījies Valmieras elementārskolā, Valmieras apriņķa skolā, Rīgas guberņas ģimnāzijā. 1878. gadā absolvējis Maskavas Universitātes Vēstures un filoloģijas fakultāti. Pēc universitātes absolvēšanas strādājis par skolotāju Rēvelē (1879—1885, 1918) un Maskavā (1885—1918).
1919. gadā atgriezies uz dzīvi Latvijā. Līdz 1924. gadam vadījis Valsts vēsturisko arhīvu. 1920. gadā sācis docēt Latvijas Universitātē, no 1924. gada — Latvijas Universitātes goda doktors. 1922. gadā dibinājis Latviešu senatnes pētītāju biedrību, arī vadījis to.
Ap 60 zinātnisku darbu autors. Nozīmīgākais darbs ir par Vidzemes 1841. gada zemnieku nemieriem.
Dzeņkolns
Dzeņkolns ir ciems Preiļu pagastā, Preiļu novadā. Atrodas 213 km attālumā no Rīgas.
Mozart's House
Mūzikas video
Dziesmas video tika publicēts vietnē YouTube 2010. gada 15. oktobrī ar kopējo garumu četras minūtes un četras sekundes. Video ir redzams dziesmas vokālists Segva Sekintu izpildot dziesmu vairākās vietās Maskavā un arī dažviet Londonā. Video arī ir redzama grupas čelliste Greisa Čato daļēji kaila, turot vijoli virs savām krūtīm. Čato video filmēšanas laikā strādāja par mūzikas skolotāju, tāpēc viņas daļēji kailā parādīšanās kameras priekšā izraisīja sašutumu audzēkņu vecāku vidū, tamdēļ viņa tika atlaista no amata. Vairākas video daļas tika filmētas vokālistam dziedot dziesmas palēninātu versiju, bet filmētas normālā ātrumā un vēlāk paātrinātas, lai vokālista izpildījuma video būtu sinhrons ar izpildījumu.
Pustoška (Griškānu pagasts)
Pustoška ir apdzīvota vieta Rēzeknes novada Griškānu pagastā. Atrodas pagasta austrumu daļā Križutu ezera krastā, 7 km no pagasta centra Sprūževas, 14 km no novada centra Rēzeknes un 256 km no Rīgas.
Grete Treiere
Grete Treiere (et; dzimusi ) ir bijusī Igaunijas šosejas riteņbraucēja.
Treiere ir seškārtēja Igaunijas čempione grupas braucienā (2006, 2007, 2008, 2010, 2011 un 2012) un pieckārtēja čempione individuālajā braucienā (2007, 2008, 2010, 2011 un 2012).
2008. gada Olimpisko spēļu riteņbraukšanas grupas braucienā viņa finišēja 30. vietā, bet 2012. gadā bija 17. vietā šajā pašā disciplīnā.
Sākuma izvēlne
Sākuma izvēlne ir lietotāja saskarnes elements, ko izmanto Microsoft Windows kopš Windows 95, kā arī dažās citās operētājsistēmās. Tā nodrošina centralizētu palaišanas vietu lietojumprogrammām un citu uzdevumu veikšanai. Dažādās operētājsistēmās un darbvirsmas vidēs tai ir atšķirīgi nosaukumi, piemēram, Kickoff Application Launcher (KDE), Dash (GNOME un Unity) un sākuma ekrāns Windows 8.
Tradicionāli sākuma izvēlnē parādās pielāgojams saraksts ar lietotājam palaižamām programmām, kā arī nesen izmantoto dokumentu saraksts, veids, kā atrast failus un iegūt palīdzību, piekļūt sistēmas iestatījumiem. Vēlāki uzlabojumi iekļāva pieeju īpašām mapēm kā "Mani dokumenti" un "Favorīti" (pārlūka grāmatzīmes). Windows XP starta izvēlne tika paplašināta, lai iekļautu dažādas dokumentu mapes kā "Mana mūzika" un "Mani attēli", kā arī iekļāva tādus ierakstus kā "Mans dators" un "Manas tīkla vietas" no Windows darbvirsmas. Līdz Windows Vista sākuma izvēlne tika paplašināta uz ekrāna, lietotājam pārvietojoties pa apakšizvēlnēm.
Vikipēdija horvātu valodā
Vikipēdija horvātu valodā (hr) ir bezmaksas tīmekļa enciklopēdijas Vikipēdijas versija horvātu valodā. Sākumlapa tika izveidota, bet pirmais raksts (par horvātu valodu) tika izveidots. 2019. gadā izveidoto rakstu skaits Vikipēdijas horvātu valodas versijā pārsniedza 203 tūkstošos. Šī Vikipēdijas versija vairāk ir veidota kā Horvātijas valsts versija. Horvātu valoda ir viena no serbhorvātu valodas literārām valodām, un šai valodai ir sava versija — Vikipēdija serbhorvātu valodā.
2013. gada beigās Vikipēdijai horvātu valodā tika pievērsta pasaules uzmanība fašistiska pasaules skata veicināšanā, kā arī neobjektivitātei pret Horvātijas serbiem un pret LGBT vērstai propagandai. Tiek norādīts, ka tas pats tiek darīts mūsdienu Horvātijas politiķiem un publiskajām figūrām; tas tiek atbalstīts, plaši izmantojot neuzticamus avotus.
2016. gada vasaras paraolimpiskās spēles
2016. gada vasaras paraolimpiskās spēles bija 15. vasaras paraolimpiskās spēles. Tās no 2016. gada līdz  notika Brazīlijas pilsētā Riodežaneiro. Paraolimpiskajās spēlēs startēja aptuveni 4300 sportisti, kas pārstāvēja 161 Nacionālo Olimpisko komiteju. Paraolimpiskajās spēlēs startēja arī Latvijas komanda, kuras sportisti izcīnījua divas zelta medaļas — Aigars Apinis kļuva par čempionu diska mešanā, savukārt Latvijas karognesēja atklāšanas ceremonijā Diāna Dadzīte — šķēpa mešanā. D. Dadzīte ieguva arī bronzas medaļu diska mešanā, bet vēl vienu bronzas medaļu izcīnīja lodes grūdējs Edgars Bergs.
Mikrocaurulītes
Mikrocaurulītes ir citoskeleta daļa, ko veido globulārs proteīns tubulīns. To galvenās funkcijas ir saglabāt šūnas formu, kā arī nodrošina organoīdu pārvietošanās ceļu.
Tie ir apmēram 25 nm plati un 0,2—25 mm gari un tukši cilindriņi.
Veidojoties mikrocaurulītēm, tubulīna molekulas savienojas dimēros. Tubulīni dalās alfa un beta tubulīnos, un tie veido rindas tā, ka alfa un beta tubulīni ir vienmēr blakus. Daudzās šūnās mikrocaurulīšu veidošanos kontrolē centrosoma — mikrocaurulīšu organizācijas centrs. Tas atrodas tuvu kodolam. Mikrocaurulītes vēdekļveidīgi veidojas centrosomās un pilda to galvenās funkcijas. Organoīdiem kustoties, miozīna kustību molekula savienojās ar aktīna diedziņiem, bet kinezīna un dineīna kustību molekulas savienojas ar mikrocaurulītēm.
Šūnā atrodami dažādu kinezīnu veidi. Katrs no šiem proteīniem nodrošina viena konkrēta veida pūslīšu vai šūnas organoīdu pārvietošanos.
Pustoška (nozīmju atdalīšana)
Pustoška var būt:
Putra (nozīmju atdalīšana)
Putra var būt:
Sets Maierss
Sets Ādams Maierss (en; dzimis ) ir amerikāņu aktieris un komiķis.
Maierss
Maierss var būt:
Klejs Tompsons
Klejs Aleksandrs Tompsons (en; dzimis ) ir amerikāņu basketbolists, spēlē uzbrūkošā aizsarga pozīcijā, ASV basketbola izlases dalībnieks. 2023. gadā pārstāv Nacionālās basketbola asociācijas (NBA) klubu Goldensteitas "Warriors", kurā aizvadījis visu profesionāļa karjeru. "Warriors" sastāvā kļuvis par četrkārtējo NBA čempionu, 5 reizes piedalījies NBA Visu zvaigžņu spēlē. Olimpiskās un pasaules čempionāta zelta medaļas ieguvējs ar ASV izlasi.
Karjera
Studējis Vašingtonas štata Universitātē, kuras basketbola komandu pārstāvēja NCAA. 2011. gadā viņu Goldensteitas "Warriors" izraudzījās drafta 1. kārtā ar kopējo 11. kārtas numuru. Debijas sezonā iekļauts simboliskajā debitantu pirmajā izlasē. 2014. gadā kopā ar komandas biedru Stefenu Kariju uzstādīja NBA rekordu, kopā iemetot 484 trīspunktu metienus vienā sezonā. Šos rezultatīvos spēlētājus kopīgi dēvē par Splash Brothers. 2015. un 2016. gadā iekļuvis līgas simboliskajā trešajā izlasē, piecas reizes spēlējis NBA Visu zvaigžņu spēlē. 2015. gadā "Warriors" sastāvā kļuva par NBA čempionu, kas bija pirmais komandas izcīnītais čempiontituls kopš 1975. gada. Vēl divus čempiontitulus izcīnīja 2017. un 2018. gadā.
2016. gada 5. decembrī uzvarētā spēlē pret Indianas "Pacers" (142—106) K. Tompsons uzstādīja savu rezultativitātes rekordu, iemetot 60 punktus tikai 29 minūtēs, kļūstot arī par pirmo spēlētāju NBA vēsturē, kas guvis tādu punktu daudzumu tik īsā spēles laikā.
2019. gada NBA finālsērijas 6. spēlē K. Tompsons guva smagu ceļgala krusteniskās saites traumu, kuras dēļ izlaida sekojošo sezonu. Atgūstoties no šīs traumas viņš guva citu — Ahilleja cīpslas traumu, kā rezultātā bija spiests izlaist vēl vienu sezonu. Pēc 31 mēneša pārtraukuma NBA laukomos viņš atgriezās tikai 2022. gada janvārī. 2021.—2022. gada NBA sezonas noslēgumā K. Tompsons kopā ar "Warriors" iekļuva NBA finālā, Rietumu konferences finālsērijā pārspējot Dalasas "Mavericks". Finālsērijas pirmajā spēlē viņš pacēlās uz otro vietu NBA izslēgšanas spēlēs iemesto trīspunktu metienu skaita ziņā, atpaliekot tikai no komandas biedra S. Karija. Sezonas noslēgumā "Warriors" sastāvā K. Tompsons kļuva par NBA čempionu, izcīnot savu ceturto titulu.
ASV izlases sastāvā uzvarējis 2014. gada FIBA Pasaules kausā un.
Vladimirs Kara-Murza
Vladimirs Kara-Murza (ru; dzimis ) ir Krievijas politiskais aktīvists, žurnālists, autors, filmu veidotājs un politieslodzītais.
Biogrāfija
Kara-Murza dzimis Maskavā 1981. gada 7. septembrī. Māte bija ebrejiete. Tēvs bija krievu žurnālists un televīzijas raidījumu vadītājs Vladimirs Kara-Murza (vecākais) (1959–2019), kas kritizēja Leonīdu Brežņevu un atbalstīja Borisa Jeļcina reformas.
Kara-Murzas izcelsme daļēji saistīta ar Latviju. Viņš ir latviešu revolucionāra Voldemāra Bisenieka (1884–1938) mazmazdēls. Voldemāra Bisenieka brālis bija Latvijas pirmais vēstnieks Lielbritānijā Georgs Bisenieks (1885–1941). Abus brāļus nošāva NKVD. Latviešu agronoms un izdevējs Jānis Bisenieks (1864–1923) bija viņu vecākais brālis.
Kara-Murza ir saistīts arī ar padomju-krievu vēsturnieku, ķīmiķi un filozofu Sergeju Kara-Murzu (dzimis 1939. gadā). Viņi ir Kara-Murza ģimenes pārstāvji, tatāru aristokrāta pēcteči, kas apmetās uz dzīvi Maskavā un pieņēma kristietību 15. gadsimtā (uzvārds tulkojumā nozīmē "melnais kungs").
Kara-Murza ieguva bakalaura un maģistra grādu vēsturē Kembridžas Universitātes Trīsvienības namā (Trinity Hall). Sieva Jevgēnija, ģimenē ir trīs bērni.
Kara-Murza bija Borisa Ņemcova līdzgaitnieks, kā arī vicepriekšsēdētājs uzņēmēja un bijušā oligarha Mihaila Hodorkovska dibinātajā Krievijas nevalstiskajā organizācijā "Atvērtā Krievija", kas veicināja pilsonisko sabiedrību un demokrātiju Krievijā. 2012. gadā Kara-Murzu ievēlēja Krievijas opozīcijas koordinācijas padomē un no 2015. līdz 2016. gadam viņš bija Tautas brīvības partijas līdera vietnieks. Uzņēmis divas dokumentālās filmas "Viņi izvēlējās brīvību" (2005) un "Ņemcovs" (2016). No 2021. gada darbojās kā vecākais līdzstrādnieks Raula Vallenberga Cilvēktiesību centrā.
2022. gada aprīlī, pēc Krievijas 2022. gada iebrukuma Ukrainā Kara-Murza tika arestēts saistībā ar apsūdzībām par nepakļaušanos policijas pavēlēm. Vēlāk viņa arests tika pagarināts, jo pret viņu tika izvirzītas jaunas apsūdzības par militārpersonu "diskreditēšanu". 2022. gada oktobrī pret viņu tika izvirzītas apsūdzības valsts nodevībā. Amnesty International cilvēktiesību organizācija apsūdzības nodēvēja par politiski motivētām viņa pausto pretkara uzskatu dēļ. 2023. gada 17. aprīlī viņam tika piespriests 25 gadu cietumsods. Sods bija garākais opozīcijas pārstāvim piešķirtais sods kopš kara sākuma.
Apbalvojumi
2018. gadā Kara-Murza saņēma Pilsoniskās drosmes balvu.
2022. gada oktobrī Kara-Murza tika apbalvots ar Vāclava Havela cilvēktiesību balvu.
Emma Ezeriņa
Emma Ezeriņa (dzimusi Rīgā, mirusi  Rīgā) bija latviešu aktrise.
No 1925. līdz 1938. gadam bijusi Jelgavas teātra aktrise. 1938. gadā kļuvusi par Latvijas Nacionālā teātra aktrisi. Karjeras laikā tikusi nosaukta par Latvijas PSR Nopelniem bagāto skatuves mākslinieci. Filmējusies filmā "Pieviltie".
Georgijs Sutormins
Georgijs Sutormins (, dzimis, miris ) bija Sarkanās armijas jaunākais leitnants artilērists.
1944. gadā no 28. līdz 31. jūlijam piedalījās sīvās kaujās Jelgavā, par ko 1945. gada 24. martā Sutorminam tika piešķirts Padomju Savienības Varoņa nosaukums. Kritis Kurzemes ielenkuma kaujās. Apglabāts Aucē.
Divkle
Apdzīvotā vieta atrodas netālu no autoceļa V678 (Līksna–Kalupe–Vecvārkava–Rožupe), Diukles upes krastā.
Braņislavs Samoilavs
Braņislavs Samoilavs (be; dzimis ) ir Baltkrievijas šosejas riteņbraucējs, pārstāv UCI kontinentālo komandu .
Karjera
Dzimis Vitebskā, par profesionāli kļuva 2007. gadā  komandā, ko pārstāvēja divas sezonas. Pēc tam 2009. gadā neilgi pārstāvēja ', līdz pievienojās ' komandai augstākajā līmenī, pārstāvot to 2009. un 2010. gada sezonā. No 2011. līdz 2012. gada sezonas beigām pārstāvēja , bet pēc tam no 2014. līdz 2017. gadam .
2012. gadā pārstāvēja Baltkrieviju olimpiskajās spēlēs, grupas braucienā finišējot 78. vietā.
2013. gadā Samoilavs nebrauca profesionālā līmenī, bet 2014. gadā pievienojās .
Karjeras laikā startējis sešos Giro d'Italia un vienā Vuelta a España daudzdienu velobraucienā.
2015. gada Tour of Austria laikā Samoilavu komanda sodīja mēnešalgas apmērā par rasistisku izteicienu melnādainā Eritrejas braucēja Natnaela Berāna virzienā.
Ralfs Krīgers
Ralfs Krīgers (de; dzimis 1959. gada 31. augustā) ir bijušais Vācijas hokejists, labās malas uzbrucējs, vēlāk treneris. Bijis NHL kluba Bufalo "Sabres" galvenais treneris, kā arī Anglijas futbola kluba Southampton valdes priekšsēdētājs.
Trenera karjera
Trenera karjeru Krīgers sāka 1989.—90. gada sezonā, kad bija Vācijas 2. līgas kluba EV Duisburg spēlējošais treneris. Divus gadus vēlāk Krīgers sāka strādāt par Austrijas hokeja līgas kluba VEU Feldkirch galveno treneri, kopā ar klubu izcīnot piecus Austrijas čempiona titulus.
2010.—11. gada sezonu Krīgers uzsāka kā NHL kluba Edmontonas "Oilers" trenera palīgs, taču 2012. gada 27. jūnijā "Oilers" paziņoja, ka ir apstiprinājis Krīgeru par kluba galveno treneri. 2013. gada 8. jūnijā "Oilers" Krīgeru no amata atbrīvoja. Krīgers bijis arī Kanādas hokeja izlases konsultants. 2019. gadā Krīgers tika apstiprināts par Bufalo "Sabres" galveno treneri.
Futbols
2014. gadā Krīgers kļuva par Anglijas Premjerlīgas futbola kluba Southampton direktoru. 2014. gada 12. martā viņš kļuva par kluba valdes priekšsēdētāju.
Nikolo Barella
Nikolo Barella (it, dzimis ) ir itāļu futbolists, spēlē pussarga pozīcijā. Pašlaik (2023) Barella pārstāv Itālijas Serie A komandu Milānas "Internazionale" un Itālijas futbola izlasi.
Sasniegumi
Inter Milan
Itālija
Dzerbaki
Ciema apkārtnē atrodas Bondarišku vecticībnieku lūgšanu nams.
Aizdumble
Aizdumble ir ciems Jēkabpils novada Elkšņu pagastā. Izvietojies pagasta dienvidos 10,1 km no pagasta centra Elkšņiem, 50,7 km no novada centra Jēkabpils un 148,3 km no Rīgas. Ciems nav iekļauts Valsts adrešu reģistrā.
Apdzīvotā vieta izvietojusies netālu no valsts robežas ar Lietuvu un autoceļa V771 (Aknīste–Ragi–Apserde–Mežalauki), uz dienvidiem no Dumbļa ezera.
1. SS apmācības pulks
1. SS apmācības pulks bija Latviešu leģiona kājnieku papildinājumu vienība 19. ieroču SS grenadieru divīzijas sastāvā. 1944. gada martā tika pārveidots par 44. ieroču SS grenadieru pulku, pusi personālsastāva kā papildinājumus piešķirot pārējiem divīzijas grenadieru pulkiem.
Izveidošana
Pēc reihsfīrera Himlera 1944. gada 7. janvārī izdotās pavēles, kas paredzēja 2. SS brigādi pārformēt par divīziju, radās vajadzība pēc papildus personālsastāva, gan esošo vienību papildināšanai, gan jaunu, divīzijai piekritīgu, vienību izveidei kā prettanku divizions, sapieru bataljons vai trešais grenadieru pulks.
Komandieris - majors Kociņš
I bataljons formējās Aiviekstes ielā, bijušajās 4. Valmieras pulka kazarmās, savukārt II un III bataljons — Artilērijas kazarmās. Visas apmācības tika veiktas Stopiņos. 1944. gada 1. martā pulks ap 3000 vīru sastāvā izbrauca uz fronti, ap 300 vīru gan sastāvu pameta ceļā.
Kenwood
Kenwood ir virtuves ierīču ražotājs, kas darbojas 44 valstīs. Uzņēmuma izcelsmes vieta ir Anglija, tas pieder "De’Longhi Group". "Kenwood" izstrādā, ražo un pārdod virtuves ierīces, ieskaitot mikserus, blenderus, virtuves kombainus, tējkannas un tosterus.
Uzņēmumu nodibināja Kenets Meinards Vuds (en) 1947. gadā Vokingas mazpilsētā, ražošanu uzsākot garāžā. Viņa iecere bija atvieglot sievietes darbu virtuvē, izstrādājot ierīces, kas aiztaupa pūles. 1962. gadā uzņēmums pārauga savu sākotnējo rūpnīcas teritoriju un pārcēlās uz Heventu, kurā tas darbojas vēl šodien.
Vēsture
1940. gadi
Pirmais "Kenwood" produkts bija jauns izgudrojums — tosteris, ko ieviesa Kenets Vuds. Tirgū tas ienāca 1947. gadā ar nosaukumu "A100". Eiropā tā bija pirmā šāda veida ierīce, kas ļāva nepieskaroties apcept maizi no abām pusēm.
1950. — 1960. gadi
Pēc trīs gadiem 1950. gadā izstādē "Ideal Home Exhibition" parādījās pirmā "Kenwood Chef" virtuves ierīce. Šī ierīce bija izstrādāta, lai tiktu galā ar visgrūtākajiem virtuves uzdevumiem. Ierīcei bija trīs atveres ar dažādiem ātrumiem, kas patērētājiem ļāva pagatavot dažādus ēdienus. Nedēļas laikā pēc iznākšanas lielveikalā "Harods" tā tika pilnībā izpārdota. Līdz 1960. gadiem "Kenwood Chef" piedzīvoja veiksmi visā pasaulē.
1970. — 1980. gadi
"Kenwood" bija arī pirmais ražotājs, kas saviem produktiem ieviesa elektrisko ātruma regulēšanu — funkciju, ko apguva 1973. gadā. Uzņēmuma pirmais virtuves kombains tika izlaists 1979. gadā. Lai apmierinātu pieaugošo pieprasījumu, 1989. gadā uzņēmums sāka ieguldīt līdzekļus savas pirmās rūpnīcas izveidošanā Ķīnā.
1990. — 2000. gadi
1997. gadā 81 gada vecumā Kenets Vuds pēc neilgas slimības aizgāja mūžībā. Šobrīd uzņēmumam ir vairāk nekā 80 starptautisku izplatītāju. 2000. gadā "Kenwood" pievienojās "De’Longhi" grupai. 2009. gadā "Kenwood" izlaida "Cooking Chef" — pirmo ierīci ar iebūvētu indukcijas sildelementu, kas vienlaikus cep un maisa. Sākotnējam "Kenwood Chef" izstrādātājam Kenetam Grendžam [Kenneth Grange], 2013. gadā tika piešķirts bruņinieka tituls par ieguldījumu dizaina nozarē.
Produkti
"Kenwood" produkti iedalāmi šādās kategorijās:
Latvijas ieliece
Latvijas ieliece jeb Latvijas sedliene ir tektoniska struktūra Austrumeiropas platformā, kas aptver Latvijas austrumu daļu, Pleskavas apgabala dienvidrietumu daļu Krievijā un Baltkrievijas ziemeļrietumu daļu. Šīs struktūras izmēri ir apmēram 300x200 km. Tā veido sedlveida struktūru starp Baltijas un Maskavas sineklīzi. Sedlieni no citām starpreģionālajām struktūrām ziemeļos norobežo Smiltenes-Apes lūzums, rietumos Ērgļu lūzums, bet dienvidrietumos robeža tiek vilkta pa pa ordovika virsmas izohipsu 600 m zem jūras līmeņa. Latvijas ieliece sāka veidoties ordovikā un agrajā silūrā, bet galīgi izveidojās devona otrajā pusē. Kristāliskā pamatklintāja virsma šajā vietā atrodas 700-1100 m dziļumā. Latvijas ieliece iekļauj sevī vairākas sīkākas tektoniskās struktūras: Gulbenes ieplaku, Ērgļu pacēlumu, Daugavpils monoklināli, Subates-Kokneses, Viļakas, Aglonas-Mežāres vaļņus, u.c. struktūras. Terminu "Latvijas ieliece" ieviesa ģeologs E. Krauss 1933. gadā, bet 1937. gadā to precizēja N. Delle.
K vitamīns
K vitamīni ir strukturāli līdzīgu taukos šķīstošu vitamīnu grupa, kas nepieciešama asinsrecei un kalcija saistīšanai kaulos un citos audos. K vitamīns ietekmējot dažādu olbaltumvielu struktūru, ļauj tiem piesaistīt kalcija jonus, kas citādāk nebūtu iespējams. Bez K vitamīna asinsrece ir būtiski traucēta un var izraisīt nekontrolējamu asiņošanu. Vitamīna darbības pamatā ir stimulējoša ietekme uz tā dēvēto K vitamīna atkarīgo asins recēšanas faktoru sintēzi aknās.
Kenwood
Produkti
Īru alkoholisko saldkrējuma dzērienu "Baileys" sākotnēji izstrādāja, izmantojot "Kenwood" mikseri.
Dizains un tehnoloģijas
Tagad uzņēmumu pazīst pēc kvalitatīviem produktiem, kas kalpo vairākām dzimtas paaudzēm. BBC ziņo, ka pēc 40 gadiem "Chef" ierīces joprojām vēl tiek lietotas.
K vitamīns
Ķīmiski par K vitamīnu var uzskatīt 2-metil-1,4-naftohinona (3-) atvasinājumus. Pie K vitamīna pieder arī divi dabiski vitamēri: K2 vitamīns un K1 vitamīns. K2 vitamīns savukārt iedalās sīkāk apakšgrupās.
K1 vitamīns (fitomenadions, fitonadions, fillohinons) tiek sintezēts augos un visvairāk ir atrodams zaļo lapu dārzeņos, kur tas ir iesaistīts fotosintēzē. Resnajā zarnā baktēriju ietekmē K1 vitamīns pārveidojas par K2 vitamīnu.
Izšķir 3 sintētiskas K vitamīna grupas — K3, K4 un K5. K3 vitamīns pētījumos ir pierādīts toksisks.
Sebastjēns Alērs
Sebastjēns Alērs (fr, dzimis ) ir franču futbolists, spēlē uzbrucēja pozīcijā, Kotdivuāras futbola izlases dalībnieks. Kopš 2022. gada Alērs pārstāv Vācijas Bundeslīgas komandu Dortmundes "Borussia".
Kalvīši
Kalvīši ir ciems Gulbenes novada Tirzas pagastā. Atrodas pagasta ziemeļu daļā.
Sebastjēns Alērs
Sasniegumi
Eintracht Frankfurt
Kalvīši
Apdzīvotā vieta atrodas nomaļus no valsts autoceļiem.
Sebastjēns Alērs
Sasniegumi
Ajax
Individuālie sasniegumi
Brīnumi
Brīnumi ir ciems Valmieras novada Kocēnu pagastā. Atrodas pagasta austrumu daļā.
Apdzīvotā vieta atrodas nomaļus no valsts autoceļiem.
Neatliekamā torakotomija
Neatliekamā torakotomija ir torakotomija, kuru veic reanimācijas pasākumos smagi cietušiem pēc iegūtas smagas krūšu kurvja traumas. Lielākai daļai cietušo nav nepieciešama šāda torakotomija, neatliekamo torakotomiju veic tikai 15% gadījumu.
Henrijs Seliks
Čārlzs Henrijs Seliks (en, dzimis ) ir amerikāņu stopkadru animācijas režisors, producents un scenārists, kas vislabāk zināms ar režisētajām stopkadru animācijas filmām "Murgs pirms Ziemassvētkiem" (The Nightmare Before Christmas, 1993), James and the Giant Peach (1996), "Korelaina" (2009), kā arī viņa nākamo stopkadru animācijas filmu Wendell and Wild (2022) ar Džordanu Pīlu un Kīganu Maiklu Keju galvenajās lomās. Tāpat Seliks specializējas leļļu izgatavošanā.
Grieķu neatkarības karš
Grieķu neatkarības karš bija grieķu cīņa par neatkarību no Osmaņu impērijas no 1821. līdz 1832. gadam, kas noslēdzās ar Grieķijas Karalistes izveidošanu.
Alekss Nedeļkovičs
Aleksandrs Nedeļkovičs (en, dzimis ) ir serbu izcelsmes ASV hokejists, spēlē vārtsarga pozīcijā. Kopš 2021. gada Nedeļkovičs pārstāv NHL komandu Detroitas "Red Wings". Nedelkoviču 2014. gada NHL drafta 2. kārtā, ar kopējo 37. numuru izvēlējās Karolīnas "Hurricanes".
Grieķu neatkarības karš
Sacelšanās plāns paredzēja vienlaicīgu darbību grieķu dominētajā Peloponēsā, sacelšanos Konstantinopolē un militāru iebrukumu Moldāvijā un Valahijā, kurās grieķu vietvalži bija valdījuši kopš 1711. gada. Abas šīs provinces apdzīvoja pareizticīgie rumāņi, un grieķi cerēja uz ticības brāļu atbalstu.
Alekss Nedeļkovičs
2016.—2017. gada sezonā debitējis Karolīnas "Hurricanes". Spēlējis arī Šarlotas "Checkers" komandā AHL. Viņš ir 2020. gada AHL čempions — Kaldera kausa ieguvējs.
Grieķu neatkarības karš
1821. gada martā Aleksandra Ipsilanti vadītie "Draudzīgās brālības" 450 dumpinieki šķērsoja Prutas upi un iebruka Moldāvijā. Tā vietā lai uzbruktu turkiem, rumāņu dumpinieki uzbruka vietējiem zemes īpašniekiem un turīgiem grieķiem. Ipsilanti spēkus drīz sakāva un viņš bēga uz Austrijas Impēriju. Konstantinopoles sacelšanās apsīka pēc tam kad turki pakāra Konstantinopoles ortodoksu patriarhu. 25. martā sākās sacelšanās Peloponēsā, Korintas apkārtnē un vairākās salās. Grieķu skaits Peloponēsā bija ap 360 000, kamēr turku ap 40 000. Turkiem piederēja 2/3 zemes un tie dzīvoja galvenokārt pilsētās, laukos pilnībā dominējot pareizticīgajiem grieķiem. Sacelšanos pavadīja abpusējs genocīds, grieķiem nogalinot turkus un turkiem nežēlojot grieķu civiliedzīvotājus.
Dumpinieku spēki nostiprināja savu kontroli pār Peloponēsu un 1822. gada janvārī pasludināja neatkarību. Osmaņu spēki trīs reizes līdz 1824. gadam neveiksmīgi mēģināja atgūt Peloponēsu. Šīs neveiksmes ietekmēja tas, ka osmaņu armijai Peloponēsā nebija ziemas kazarmu. Pēc pavasarī sākta uzbrukuma armija rudenī atgriezās mājās, pametot teritoriju dumpinieku rokās.
Grieķu dumpinieki bija sašķelti divās frakcijās — nabadzīgos zemniekos un turīgos augstmaņos un tirgotājos. Viņu vidū 1823. gadā sākās pilsoņu karš, kurš beidzās 1824. gadā. Šajā laikā osmaņi panāca ēģiptiešu valdnieka Muhameda Alī karaspēka un flotes nosūtīšanu pret grieķiem, Grieķijā dzimušajam valdniekam apsolot varu pār sakauto dumpinieku zemēm. Ēģiptes karaspēks pakāpeniski atkaroja zaudētās teritorijas, 1826. gada aprīlī iekarojot Mesolongi, augustā Atēnas un 1827. arī aplenkto Atēnu akropoli.
Šajā brīdī grieķus no sakāves izglāba Eiropas lielvaru iejaukšanās, kas aizstāvēja autonomas grieķu valsts izveidošanu, kā arī nevēlējās pieļaut Muhameda Alī nostiprināšanos reģionā. Lielbritānija simpatizēja grieķiem, taču baidījās no Osmaņu sabrukuma, ko varētu izmantot Krievija, sagrābjot jaunas teritorijas. Krievija atbalstīja grieķu ticības brāļus, taču baidījās no revolucionārās kustības un iespējas, ka jaunā valsts varētu nonākt britu kontrolē. Francijai bija svarīgas komerciālās attiecības ar Osmaņiem, taču tā vēlējās atjaunot lielvaras statusu, kas bija zaudēts pēc Napoleona sakāves. Kad Osmaņi atteicās no eiropiešu organizētām sarunām ar grieķiem, Lielbritānijas, Francijas un Krievijas karaflotes 1827. gada 20. oktobrī sagrāva ēģiptiešu floti, nogremdējot 60 no 89 kuģiem. Tas neatturēja osmaņus no kara turpināšanas, 1828. gadā izraisot krievu-turku karu.
1830. gada 3. februārī Eiropas lielvalstis pieņēma Londonas protokolu, ar kuru Grieķiju pasludināja par karalisti, kas bauda lielvaru protektorātu. 1832. gada jūlijā Osmaņu impērija atzina Grieķijas neatkarību. Eiropas lielvaras par karali iecēla mazgadīgo Bavārijas princi Oto, kurš ieradās ar saviem padomniekiem un karaspēku, tā atsvešinot patriotiskos grieķus.
Skatīt arī
Grieķija (Osmaņu impērija)
70. gads
70. gads bija gads, kas pēc Jūlija kalendāra sākās pirmdienā.
Bžozova
Bžozova ir pilsēta Polijas dienvidaustrumos, Piekarpatu vojevodistē uz austrumiem no Krosno. Pilsēta dibināta 14. gadsimta vidū. 17. gadsimtā panīka. No 14. gadsimta līdz 19. gadsimtam piederēja Pšemislas bīskapiem, kuri bieži šeit rezidēja.
Kravarže
Kravarže (cz) ir pilsēta Čehijā, Morāvijas-Silēzijas apgabala Opavas apriņķī pie Opavas upes.
Vēsture
Netipiski citām Čehijas pilsētām, no 1742. gada ietilpa Prūsijā (no 1871. gada — Vācijā). Tās vāciskais nosaukums bija Deičkravarna (de). 1920. gada 4. februārī, pamatojoties uz Versaļas līgumu, Kravarže līdz ar apkārtnes teritorijām tika iekļauta Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pretēji citām Čehijas pilsētām, no Kravaržas netika padzīti pilsētas vācu iedzīvotāji, tāpēc arī mūsdienās šeit ir ievērojama vācu minoritate. Kopš 1993. gada — Čehijas sastāvā.
Dzervaniški
Dzervaniški ir ciems Preiļu pagastā, Preiļu novadā. Atrodas 208 km attālumā no Rīgas.
Maršala Juzefa Pilsudska iela (Ščecina)
Maršala Juzefa Pilsudska iela ir Ščecinas iela, Centru administratīvajā rajonā, Centra apkaimē. Pilsudska iela sākas krustojumā ar Pelēko pulku laukumu un beidzas krustojumā ar Matejko ielu. Ielas kopējais garums ir 910 metri. Pilsudska iela ir divvirziena iela, pa to var braukt virzienā no Pelēko pulku laukuma uz Matejko ielu.
Ielas raksturojums
Pilsudska iela ir 910 metrus gara asfaltēta iela Ščecinas centrā. Tā sākas krustojumā ar Pelēko pulku laukumu un iet austrumu virzienā. Pilsudska ielai ir savienojumi ar Polijas armijas un Pjastu avēnijām, Lielpolijas, 5. jūlijā ielām (Pelēko pulku laukums), Montekasīno un Mazūrijas ielu (Atdzimšanas laukums), Jāņa Pāvila II avēniju, Ludomila Rajska, Silēzijas ielu (Grunvaldes laukums) un Atbrīvošanas avēniju (Rodla laukums). Pilsudska iela beidzas krustojumā ar Jana Matejko ielu.
Jonavas rajona pašvaldība
Jonavas rajona pašvaldība ir viena no 60 Lietuvas pašvaldībām. Atrodas vēsturiskajā Augštaitijas novadā. Tā robežojas ar Ķēdaiņu rajona, Ukmerģes rajona, Širvintu rajona, Kaišadores rajona un Kauņas rajona pašvaldībām.
Pārvietošanās un dzīvesvietas izvēles brīvība
Pārvietošanās un dzīvesvietas izvēles brīvība ir personas tiesības brīvi pārvietoties valstī, izvēlēties dzīvesvietu un uzturēšanās vietu, izbraukt no valsts un atgriezties tajā. Tā ir viena no cilvēka pamattiesībām.
Parasti šī brīvība pilnībā tiek garantēta tikai valsts pilsoņiem, bet ārvalstniekiem var tikt noteikti dažādi pārvietošanās ierobežojumi.
Detalizētāka koncepcija par pārvietošanās un dzīvesvietas izvēles brīvības principu ir noteikta Starptautiskā pakta par pilsoniskajām un politiskajām tiesībām 12. pantā, kurā paredzēts:
Latvijā
Satversmes 97. pantā noteikts: “Ikvienam, kas likumīgi uzturas Latvijas teritorijā, ir tiesības brīvi pārvietoties un izvēlēties dzīvesvietu.”
ES pilsoņu pārvietošanās brīvība
Personu pārvietošanās un uzturēšanās brīvība Eiropas Savienībā ir tā Savienības pilsonības institūta pamatprincips, kas tika ieviests ar Māstrihtas līgumu 1992. gadā. Pēc pakāpeniskās iekšējo robežu atcelšanas, kas tika veikta saskaņā ar Šengenas nolīgumiem, tika pieņemta Direktīva 2004/38/EK par Savienības pilsoņu un viņu ģimenes locekļu tiesībām brīvi pārvietoties un uzturēties Eiropas Savienībā. Neraugoties uz šo tiesību svarīgumu, joprojām pastāv būtiski īstenošanas šķēršļi.
Darba ņēmēju pārvietošanās brīvība ir pamatprincips, kas paredzēts Līguma par Eiropas Savienības darbību 45. pantā un plašāk aplūkots ES sekundārajos tiesību aktos un Eiropas Savienības Tiesas spriedumos. Darba ņēmēju brīvas pārvietošanās princips attiecas arī uz Eiropas Ekonomikas zonas valstīm: Islandi, Lihtenšteinu un Norvēģiju.
ES dalībvalstu pilsoņiem ir tiesības:
Pazareva
Pazareva ir ciems bez iedzīvotājiem Rēzeknes novada Griškānu pagastā. Izvietojies pagasta centrālajā daļā 2 km no pagasta centra Sprūževas, 7 km no novada centra Rēzeknes un 251 km no Rīgas. Pēc Valsts zemes dienesta datiem Pazarevā atrodas divas viensētas.
Juris Plāķis
Juris Plāķis (1869—1942) bija latviešu skolotājs un valodnieks. Latvijas Republikas izglītības ministrs (1920—1921). Latvijas Universitātes filoloģijas profesors, LU goda doktors. 1941. gadā viņš tika deportēts uz PSRS.
Dzīvesgājums
Dzimis 1869. gada 22. jūnijā Kabiles muižas "Kalvos". Mācījās Kabiles pagasta skolā, tad Kuldīgas apriņķa skolā un Baltijas skolotāju seminārā (1887—1891).
Strādāja par skolotāju Bolderājas Ministrijas skolā (1891—1892), Rīgas Latviešu biedrības meiteņu skolā (1892—1895), Dignājas skolā (1895—1898), Mores pagasta skolā (1898—1902), Rīgas Jonatana biedrības skolā (1902—1905).
Pēc 1905. gada revolūcijas apspiešanas Plāķis bēga uz Sibīriju, kur Irkutskas ģimnāzijā nolika abitūrijas eksāmenu (1908), pēc tam studēja klasisko filoloģiju Kazaņas Universitātē (1908—1912). Strādāja par seno valodu skolotāju Kazaņas 2. valsts ģimnāzijā.
1920. gadā viņš atgriezās Latvijā un tika ievēlēts Latvijas Universitātes Filoloģijas un filozofijas fakultātē par salīdzinošās gramatikas, fonētikas un lietuviešu valodas docentu.
No 1920. gada jūnija līdz 1921. gada aprīlim Juris Plāķis bijis Latvijas Republikas izglītības ministrs.
1921. gadā Juri Plāķi ievēlēja par LU profesoru un atkārtoti par prorektoru (1922—1924, 1925—1927). 1923. gadā Leipcigas universitātē viņš papildinājās fonētikā un sanskritā. 1926. gadā rīkoja ekspedīciju uz Kuršu kāpas Nidas ciemu, lai pētītu kursenieku valodu.
1927.—1929. gadā viņš bija LU Filoloģijas un filozofijas fakultātes dekāns, vairākkārt darbojās LU padomē. No 1929. gada vāca vietvārdus.
Darbojās studentu korporācijā Beveronija, dibinātāja militarizēto biedrību „Tēvijas sargs”, kas funkcionēja kā tilta organizācija pēc Ugunskrusta aizliegšanas 1933. gada aprīlī līdz Pērkonkrusta pārreģistrēšanai maijā. Vadīja antisemitisko semināru Latvijas Universitātē.
Rīgas Latviešu biedrības Zinību komisijas loceklis.
1941. gada 14. jūnija deportācijas laikā profesoru Plāķi arestēja un izsūtīja uz Molotovas apgabala Usoļlaga Surmogas koncentrācijas nometni, kur viņš mira 1942. gadā 1. augustā.
Ģimene
Dēls — Ernests Plāķis, latviešu strēlnieks, biedrības Tēvijas sargs dibinātājs kopā ar tēvu, Pērkonkrusta biedrs, vācu okupācijas laikā Rehskomisariāta Ostlandes veselības departamenta darbinieks
Mazmeita — ārste Ciemalda Lūkina, ilggadēja pretalkoholisma biedrības Ziemeļblāzma vadītāja.
Pāvels Florenskis
Pāvels Florenskis (dzimis, miris 1937. gada decembris) bija Azerbaidžānā dzimis krievu/armēņu izcelsmes 20. gadsimta pirmās puses krievu teologs, filozofs, priesteris, matemātiķis, fiziķis, elektroinženieris, izgudrotājs un ekonomists.
Dzimis dzelzceļa inženiera ģimenē. 1904. gadā ar grādu filozofijā un matemātikā beidza Maskavas Universitāti. Studiju laikā sadraudzējās ar Andreju Beliju. Četrus gadus vēlāk pabeidza garīgo akadēmiju Sergijevposadā. 1911. gadā kļuva par priesteri. 1913. gadā, Beilisa prāvas laikā, anonīmi publicēja antisemītiskus rakstus. Pēc Oktobra revolūcijas, neatsakoties no reliģiskās pārliecības, strādāja GOELRO plāna ieviešanā. 1922. gadā publicēja matemātiski-filozofisku traktātu par imaginārajiem skaitlļiem un visuma uzbūvi, bet 1924. gadā - monogrāfiju par diektriķiem.
1928. gadā tika izsūtīts uz Ņižņijnovgorodu. 1933. gadā arestēts un notiesāts uz desmit gadiem ieslodzījumā. Iesodzījumu sākumā izcieta BAM celtniecībā. Vēlāk tika pārcelts uz Solovkiem, bet vēl pēc tam - uz Ļeņingradas apkaimi. Ieslodzījumā pētīja mūžīgo sasalumu, kā arī joda un agaragara iegūšanu no aļģēm. 1937. gadā notiesāts uz nāvi un nošauts. Pēc leģendas nāves soda iemesls bija atteikšanās atklāt Radoņežas Sergija relikvijas atrašanās vietu.
2015. gada Pasaules čempionāts hokejā junioriem
2015. gada Pasaules čempionāts hokejā junioriem norisinājās no 2014. gada 26. decembrim līdz 2015. gada 5. janvārim Toronto un Monreālā, Kanādā. Spēles tika aizvadītas Air Canada Centre un Bell Centre. Šis bija jau 39. oficiālais Pasaules čempionāts hokejā junioriem.
Vietu sadalījums un statistika
{| style="float:right;"
Modržice
Vēsture
Rakstos pirmoreiz minēta 1141. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Benita Ozoliņa
Benita Ozoliņa (dzimusi, mirusi 1984. gada 15. septembrī) bija latviešu aktrise.
Bijusi Dailes teātra aktrise. Nosaukta par Latvijas PSR Nopelniem bagāto skatuves mākslinieci.
Filmējusies filmās "Motociklu vasara", "Kārkli pelēkie zied", "Svešiniece ciemā" un 1957. gada filmā "Zvejnieka dēls".
Beluorizonti
Beluorizonti, arī Belu Orizonti (pt-br, — “Skaistais apvārsnis”) ir pilsēta Brazīlijas dienvidaustrumos, Minasžeraisas štata administratīvais centrs un lielākā pilsēta. 2018. gadā tajā dzīvoja aptuveni 2,5 miljoni iedzīvotāju, līdz ar to tā ir Brazīlijas sestā lielākā pilsēta, un trešā lielākā Brazīlijas Dienvidaustrumu reģionā (aiz Sanpaulu un Riodežaneiro). Beluorizonti platība ir 331 km², un ir gan līdzenas teritorijas, gan kalni. Atrodas 716 km attālumā no Brazīlijas galvaspilsētas Braziljas.
Reģionā pirmās apmetnes tika veidotas 18. gadsimta sākumā, taču pilsēta tādā izskatā, kādā ir mūsdienās, tika plānota 1890. gados, lai aizvietotu Ourupretu kā štata administratīvo centru. Beluorizonti ir plānota pilsēta, to cēla laikā kad Brazīlijā valdīja pozitīvisms un spēcīga republikas ideoloģija. Pilsētas tiesības ieguva. Pilsētā ir mūsdienu un klasisko ēku sajaukums, tāpat tajā atrodas vairāki modernās Brazīlijas arhitektūras mākslas darbi. Pilsēta tika būvēta uz vairākiem pakalniem un to pilnībā ieskauj Kurralas kalni, kas kalpo kā dabiska pilsētas robeža.
Notingema
Notingema (, izrunā: ) ir pilsēta Apvienotajā Karalistē. Tā ir Notingemšīras grāfistes administratīvais centrs, kas atrodas Austrummidlendā, Anglijā. Pilsēta atrodas Trentas upes krastā. Notingema ir slavena ar to, ka pēc leģendas tās apkārtnes mežos ir dzīvojis Robins Huds.
Pilsētā bāzējas Nottingham Forest futbola klubs, kas 1978. gadā kļuva par Anglijas čempioniem. Pašlaik (2011.-2012. gada sezonā) klubs spēlē Anglijas futbola čempionātā (otrajā pēc spēka).
Jauntirza
Jauntirza ir ciems Gulbenes novada Tirzas pagastā. Atrodas pagasta ziemeļu daļā.
Apdzīvotā vieta atrodas pie autoceļa P38 un V436 krustojuma.
VoLTE
VoLTE (en) ir ātrgaitas bezvadu sakaru standarts mobilajiem telefoniem un datu termināļiem, tai skaitā lietu interneta (IoT) ierīcēm un valkājamām ierīcēm. VoLTE ir līdz 3 reizēm lielāka datu kapacitāte nekā vecākajiem 3G standartiem un līdz 6 reizēm lielāka nekā 2G un GSM standartiem. Tas izmanto mazāku joslas platumu, jo VoLTE paketes galvene ir mazāka nekā standarta neoptimizētajos VoIP un LTE standartos. VoLTE zvanu tarifs parasti ir vienāds ar pārējo sakaru standartu zvanu tarifiem.
Lai būtu iespējams veikt VoLTE zvanu, iekārtai, tās programmaparatūrai un telekomunikāciju operatoram ir jāatbalsta VoLTE standarts zvana veicēja un zvana saņēmēja zonās.
Vēsture
2012. gada augustā MetroPCS izlaida pasaulē pirmos pieejamos VoLTE komercionālos pakalpojumus, kas bija pieejami Dalasā, Teksasā, ASV. Šis pakalpojums tika izlaists kopā ar pirmo VoLTE telefonu, LG Connect 4G. 2014. gada maijā Singtel izlaida komercionāli pieejamu VoLTE servisu Singapūrā, kas bija pieejams tikai Samsung Galaxy Note 3, taču tas ar laiku tika paplašināts. 2014. gada Jūnijā KT korporācija demonstrēja pasaulē pirmo starptautisko savienojumu pakalpojumu, kas ir balstīts uz VoLTE. Dienvidkorejas operators izveidoja partnerattiecības ar China Mobile, lai radītu starptautisku VoLTE pakalpojumu.
2014. gada novembrī Verizon un AT&T izziņoja, ka tās iespējo VoLTE-to-VoLTE savienojumus starp saviem klientiem. VoLTE savienojamība starp Verizon un AT&T klientiem sākās 2015. gadā. Pārbaudes un tīkla izveide tika paveikta, abām komānijām izmantojot trešo pušu tīklus — šajā gadījumā Alcatel-Lucent mobilo sakaru tīklu. Tika izziņots, ka tīkla izveide tika pabeigta 2017. gadā.
2015. gada 11. jūlijā Kambodžas operators SEATEL Cambodia izziņoja pasaulē pirmo komercionāli pieejamo VoLTE servisu bez 2G un 3G tīklu atbalsta.
2019. gada februārī 253 telekomunikāciju operatori veica investīcijas VoLTE attīstībai 113 pasaules valstīs — atšķirībā no 137 operatoriem 65 valstīs 12 mēnešus iepriekš, pēc Global Mobile Suppliers Association datiem. 2019. gada augustā jau bija 262 operatori, kas attīstīja VoLTE 120 valstīs.
Darko Pančevs
Darko Pančevs (mk, dzimis ) ir bijušais maķedoniešu futbolists, spēlēja uzbrucēja pozīcijā, bijis Dienvidslāvijas un Maķedonijas futbola izlases dalībnieks.
Savas karjeras spilgtāko daļu aizvadījis Dienvidslāvijas klubos FK Vardar un Red Star Belgrade. Ar Red Star Belgrade komandu uzvarējis 1990.—1991. gada Eiropas kausa sezonā. 1991. gadā saņēmis arī Eiropas Zelta zābaku. 2004. gadā, UEFA jubilejas apbalvojumu ietvaros, Maķedonijas Futbola federācija izvēlējās Pančevu kā visu laiku labāko maķedoniešu futbolistu.
Dienvidslāvijas futbola izlases sastāvā piedalījies 1990. gada FIFA Pasaules kausā.
Sasniegumi
Red Star Belgrade
Individuālie sasniegumi
Dzierkaļi
Dzierkaļi (arī Dzerkaļi) ir ciems Kaunatas pagastā, Rēzeknes novadā. Atrodas 287 km attālumā no Rīgas.
Hermanis Samsons
Hermanis Samsons (la, dzimis, miris ) bija vācbaltiešu luterāņu mācītājs un teologs, Vidzemes superintendents, Rīgas Akadēmiskās ģimnāzijas profesors un daudzu grāmatu autors.
Dzierkaļi
Ciema apkārtnē atrodas Liepukalna skata tornis.
UNESCO Pasaules mantojuma vietas Vācijā
Sarakstā apkopotas tās vietas Vācijā, kas iekļautas UNESCO Pasaules mantojuma sarakstā. UNESCO sarakstā no Vācijas ir iekļautas 41 vietas (38 kultūras objekti un 3 dabas objekti), savukārt 18 vietas ir iekļautas kandidātu sarakstā. Vācija Pasaules mantojuma konvenciju ratificējusi 1976. gada 23. augustā. 2009. gadā no Pasaules mantojuma saraksta tika dzēsta Dzērzdenes Elbas ieleja, sakarā ar bažām par Valdšlēshenes tilta būvniecību.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Hermanis Samsons
Darbi
u.c.
Apserde
Apserde ir ciems Jēkabpils novada Elkšņu pagastā. Izvietojies pagasta centrālajā daļā 2,3 km no pagasta centra Elkšņiem, 43,8 km no novada centra Jēkabpils un 140,5 km no Rīgas.
Apdzīvotā vieta izvietojusies autoceļu P73 (Vecumnieki—Nereta—Subate), V956 (Daudzeva–Viesīte–Apserde) un V771 (Aknīste–Ragi–Apserde–Mežalauki) krustojumā, netālu no Dzirnupes ietekas Dienvidsusējā.
Pantotēnskābe
Pantotēnskābe jeb B5 vitamīns ir ūdenī šķīstošs vitamīns. Dzīvniekiem nepieciešama pantotēnskābe, lai sintezētu koenzīmu-Q, kā arī, lai sintezētu un metabolizētu olbaltumvielas, ogļhidrātus un taukus. Pantotēnskābe ir atrodama gandrīz visos augu un dzīvnieku izcelsmes produktos, visvairāk liellopu aknās un nierēs (vidēji 7,3 mg un 3,85 mg/100g), cūku aknās un nierēs (vidēji 6,8 mg un 3,1 mg/100g), un olās (vidēji 1,6 mg/100g).
Denosumabs
Denosumabs ir cilvēka monoklonāla antiviela osteoporozes, kaulu masas zuduma, kaulu metastāžu ārstēšanai. To izstrādāja kompānija Amgen.
ASV pārtikas un zāļu aģentūra (FDA) 2010. gadā apstiprināja preparātu Prolia, kas paredzēts sievietēm pēcmenopauzes periodā, kad ir paaugstināts risks osteoporozei. Denosumabs ir pirmais RANKL inhibitors, kas ir komerciāli pieejams.
Biežākās blaknes ir sāpes muskuļos un locītavās, paaugstināts infekciju risks, piemēram, celulīts, hipokalcēmija un alerģiskas reakcijas.
Zunu valoda
Zunu valoda ir izolēta Ziemeļamerikas indiāņu valoda, kurā runā viena no pueblu tautām zuni. Tā ir dzimtā valoda aptuveni 9600 ASV pamatiedzīvotājiem, kas dzīvo galvenokārt Zunu pueblā Ņūmeksikā.
Atšķirībā no lielākās daļas ASV indiāņu valodu, zunu valodā runā arī daudzi bērni, un tā ir salīdzinoši maz apdraudēta. Zunu pueblā tā joprojām ir galvenā saziņas valoda un sarunvaloda arī ģimenes lokā.
Zunu valodas pašnosaukums ir Shiwi’ma (shiwi ("zuni") + ’ma ("vietējs"), kas tulkojas kā "zunu ceļš"), bet valodas lietotāji sevi kopīgi dēvē par A:shiwi (’a:(w) — "daudzsk." + shiwi — "zuni").
Klasifikācija
Būdama izolēta, zunu valoda nav radniecīga ne ar vienu citu zināmo valodu. Taču tajā ir vairāki ar reliģiskām cermonijām un rituāliem saistīti aizguvumi no kaimiņu tautu keresanu, hopi un pimu valodām.
Mēģinājumi pamatot zunu valodas radniecību ar hipotētiskajām penutu un hokanu virssaimēm vai kaiovu-tanoanu valodu un keresanu valodu saimēm nav bijuši pārliecinoši.
Ķieģeļi (Kocēnu pagasts)
Ķieģeļi (Ķieģeļmuiža) ir ciems Valmieras novada Kocēnu pagastā. Atrodas pagasta dienvidu daļā.
Apdzīvotā vieta atrodas nomaļus no valsts autoceļiem, Lielā Anša krastā. Apdzīvotā vieta izveidojusies bijušās Ķieģeļu (Kegeln) muižas centrā.
Dārtiņa
Dārtiņa ir ciems Gulbenes novada Tirzas pagastā. Atrodas pagasta rietumu daļā.
Apdzīvotā vieta atrodas pie autoceļa V433, Robežupītes upes krastā.